钦定古今图书集成/明伦汇编/氏族典/第185卷 > 《廖用贤尚友录》 > 萧暠
## 钦定古今图书集成/明伦汇编/氏族典/第185卷 > 《廖用贤尚友录》 > 萧暠

按《南齐书安成恭王暠传》：“安成恭王暠，字宣曜，太祖
第六子也。建元二年，除冠军将军，镇石头戍，领军事。
四年，出为使持节，督江州豫州之晋熙诸军事、南中
郎将、江州刺史。永明元年，进号征卤将军。明年，为左
卫将军。寻迁侍中，领步兵校尉，转中书令。五年，迁祠
部尚书，领骁骑将军。六年，出为南徐州刺史。九年，迁”
散骑常侍、秘书监，领石头戍事。暠性清和多疾，其夏
薨，年二十四。赠抚军将军。